
Eiropas Savienības kohēzijas politikas programmas 2021.–2027. gadam 2.6.1. specifiskā atbalsta mērķa "Veicināt enerģijas starpsavienojumu un saistītās pārvades, sadales, uzglabāšanas un atbalsta infrastruktūras izbūvi, kā arī kritiskās enerģētikas infrastruktūras aizsardzību un uzlādes infrastruktūras izvēršanu" 2.6.1.2. pasākuma "Attīstīt viedas energosistēmas, tīklus un enerģijas akumulāciju ārpus Eiropas enerģētikas tīkla" (TEN-E) īstenošanas noteikumi
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 13. un 14. punktu
I. Vispārīgie jautājumi
· 1. 1. Noteikumi nosaka:
· 1.1. Kārtību, kādā īsteno Eiropas Savienības kohēzijas politikas programmas 2021.–2027.gada 2.6.1. specifiskā atbalsta mērķa "Veicināt enerģijas starpsavienojumu un saistītās pārvades, sadales, uzglabāšanas un atbalsta infrastruktūras izbūvi, kā arī kritiskās enerģētikas infrastruktūras aizsardzību un uzlādes infrastruktūras izvēršanu" 2.6.1.2. pasākumu "Attīstīt viedas energosistēmas, tīklus un enerģijas akumulāciju ārpus Eiropas enerģētikas tīkla (TEN-E)" (turpmāk –pasākums);
· 1.2. pasākuma mērķi un mērķa grupu;
· 1.3. pasākuma pieejamo finansējumu;
· 1.4. prasības Eiropas Reģionālās attīstības fonda (turpmāk - ERAF) projekta (turpmāk – projekts) iesniedzējam;
· 1.5. atbalstāmo darbību un izmaksu attiecināmības nosacījumus;
· 2. Šo noteikumu ietvaros piešķirtais atbalsts nav kvalificējams kā komercdarbības atbalsts Komercdarbības atbalsta kontroles likuma 5. panta izpratnē.
· 3. pasākuma mērķis ir stiprināt Latvijas enerģētisko drošību un nodrošināt virzību uz enerģētisko neatkarību.
· 4. pasākuma īstenošanas vieta ir Latvijas Republika.
· 5. pasākuma mērķa grupa ir visi Latvijas iedzīvotāji.
· 6. Līdz 2029. gada 31. decembrim pasākumā sasniedzamie projektu uzraudzības rādītāji un to vērtības:
· 6.1. iznākuma rādītājs - elektroenerģijas jaudu paaugstināšana. Iznākuma rādītāja vērtība tiek sasniegta, ja pasākuma projektu ietvaros paaugstināta jauda divas apakšstacijas, kas nepieciešami elektroenerģijas darbības nepārtrauktības nodrošināšanai;
· 6.2. iznākuma rādītājs - pārvietojamās apakšstascijas. Iznākuma rādītāja vērtība tiek sasniegta, ja pasākuma projektu ietvaros iegādāta vismaz viena pārvietojamā apakšstacija;
· 6.3. rezultāta rādītājs: elektroapgādes drošuma palielināšana iedzīvotājiem. Rezultāta rādītāja vērtība tiek sasniegta, ja pasākuma projektu ietvaros palielināts elektroapgādes drošums 1 871 882 iedzīvotājiem. 
· 7. pasākumu īsteno ierobežotas projektu iesniegumu atlases veidā.
· 8. pasākuma ietvaros atbildīgās iestādes funkcijas pilda Klimata un enerģētikas ministrija (turpmāk – atbildīgā iestāde). 
· 9. pasākuma īstenošanai plānotais un pieejamais kopējais attiecināmais finansējums ir 36 470 588 euro, tai skaitā ERAF finansējums – 31 000 000 euro un nacionālais līdzfinansējums, ko nodrošina no valsts budžeta līdzekļiem –  5 470 588 euro.
· 10. Attiecināmais ERAF finansējuma apmērs nepārsniedz 85 procentus no projektam pieejamā kopējā attiecināmā finansējuma, un nacionālais līdzfinansējums ir 15 procenti no projektam pieejamā kopējā attiecināmā finansējuma.
· 11. ERAF finansējumu piešķir granta veidā.
II. Prasības projekta iesniedzējam
· 12. Projekta iesniedzējs pasākuma ietvaros, kas pēc projekta iesnieguma apstiprināšanas kļūst par finansējuma saņēmēju (turpmāk - finansējuma saņēmējs) ir akciju sabiedrība "Augstsprieguma tīkls" un akciju sabiedrība "Sadales tīkls". 
· 13.  Projekta iesniedzējs var iesniegt vienu vai vairākus projektu iesniegumus par summu, kas nepārsniedz šādu ERAF finansējuma apmēru:
· 13.1.  akciju sabiedrība "Sadales tīkls" – 15 000 000 euro;
· 13.2.  akciju sabiedrība "Augstsprieguma tīkls" – 16 000 000 euro.
III. Atbalstāmās darbības un izmaksas
· 14. pasākuma ietvaros ir atbalstāmas šādas darbības, kas sekmē šo noteikumu 5. punktā minēto uzraudzības rādītāju sasniegšanu:
· 14.1. elektroenerģijas pieslēguma jaudu paaugstināšana, tai skaitā nepieciešamās infrastruktūras būvniecība un iekārtu iegāde;
· 14.2. elektrolīniju izbūve vai pārbūve uz apdzīvotām vietām, nodrošinot energoapgādes sistēmas stabilāku darbību un uzlabojot energoapgādes drošumu un kvalitāti;
· 14.3. ģeneratoru iegāde, kas nepieciešami elektroenerģijas darbības nepārtrauktības nodrošināšanai;
· 14.4. ģeneratoru pārvietošanai nepieciešamo piekabju vai treileru iegāde;
· 14.5. pārvietojamu (mobilo) apakšstaciju iegāde ārkārtas un avārijas seku novēršanas mobilitātes nodrošināšanai;
· 14.6.  projekta vadības un īstenošanas nodrošināšana;
· 14.7. projekta tehniskās dokumentācijas sagatavošana;
· 14.8. komunikācijas un vizuālās identitātes pasākumi par projekta īstenošanu.
· 15. pasākuma ietvaros plāno un ir attiecināmas tiešās un netiešās attiecināmās izmaksas.
· 16. pasākumā plānotās tiešās attiecināmās izmaksas, kas ir saistītas ar šo noteikumu 14. punktā noteikto darbību īstenošanu un projekta mērķa sasniegšanu:
· 16.1. ar projekta iesniegumu un īstenošanu saistītās pamatojošās dokumentācijas sagatavošanas izmaksas, kas nav radušās uz darba līguma pamata, kopā nepārsniedzot 10 procentus no projekta kopējām attiecināmajām izmaksām, tai skaitā:
· 16.1.1. izmaksas par ekspertu konsultācijām, kas nepieciešamas projekta sekmīgai realizācijai, nepārsniedzot piecus procentus no projekta kopējām attiecināmajām izmaksām;
· 16.1.2. izmaksas par inženierbūvju, labiekārtojuma elementu un dabā balstīto risinājumu tehnisko specifikāciju, tehnisko projektu vai būvprojektu sagatavošanu (tai skaitā ar būvniecības ieceri un būvprojekta minimālā sastāvā saistīto sagatavošanas darbu), lai pielāgotos klimata pārmaiņām, kā arī būvprojekta ekspertīzes izmaksas, ja ekspertīzes veikšanu nosaka būvniecības jomu regulējošie normatīvie akti; 
· 16.1.3. ieguldījumu ekonomiskā pamatojuma (tai skaitā investīciju uzturēšanai un ilgtspējai nepieciešamā finansējuma un darbību kopuma izvērtējuma) sagatavošanas izmaksas;
· 16.1.4. autoruzraudzības un būvdarbu būvuzraudzības izmaksas, ja to veikšanu nosaka normatīvie akti būvniecības jomā.
· 16.2. būvdarbu un pakalpojumu līgumu izmaksas, iekārtu iegādes un piegādes līgumu izmaksas, garantijas apkalpošanas izmaksas, izņemot šo noteikumu 16.1. apakšpunktā minētās izmaksas;
· 16.3. izmaksas, kas saistītas ar būves nodošanu ekspluatācijā;
· 16.4.  teritorijas labiekārtošanas izmaksas, nepārsniedzot 10 procentus no projekta kopējām attiecināmajām izmaksām;
· 16.5. projekta komunikācijas un vizuālās identitātes prasību nodrošināšanas izmaksas. Attiecināmajās izmaksās iekļauj tikai obligātās Eiropas Savienības fondu komunikācijas un vizuālās identitātes prasības;
· 16.6. neparedzētie izdevumi, kas nepārsniedz piecus procentus no projekta kopējām attiecināmajām izmaksām un kuru izlietošanu finansējuma saņēmējs saskaņo ar sadarbības iestādi;
· 16.7. rezerves izmaksas, nepārsniedzot 10 procentus no attiecināmo būvniecības izmaksu kopsummas, ja projektā paredzētas būvniecības darbības un attiecināmajās izmaksās nav iekļauti šo noteikumu 16.6. apakšpunktā minētie neparedzētie izdevumi. Rezerves izmaksu izlietošanu finansējuma saņēmējs saskaņo ar sadarbības iestādi;
· 16.8. pievienotās vērtības nodokļa maksājumi, kas tiešā veidā saistīti ar projektu, saskaņā ar Eiropas Parlamenta un Padomes 2021. gada 24. jūnija Regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr. 2021/1060), 64. panta 1. punkta "c" apakšpunktā ietvertajiem nosacījumiem, ja vien tie nav atgūstami saskaņā ar valsts normatīvajiem aktiem pievienotās vērtības nodokļa jomā;
· 16.9. tiešās attiecināmās projekta vadības personāla izmaksas, kuras saskaņā ar regulas Nr. 2021/1060 55. panta 1. punktu projekta iesniegumā plāno kā vienu izmaksu pozīciju, piemērojot izmaksu vienoto likmi sešu procentu apmērā no šo noteikumu 16. punktā minētajām pārējām tiešajām attiecināmajām izmaksām, kas nav tiešās attiecināmās personāla izmaksas.
· 17. Izmaksas, kas saskaņā ar šiem noteikumiem nav iekļaujamas kā attiecināmās izmaksas, ir finansējamas ārpus projekta.
· 18. Šo noteikumu 16. punktā minētās projekta netiešās attiecināmās izmaksas ir finansējuma saņēmēja projekta vadības personāla administratīvās izmaksas, kuras plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 16.9. apakšpunktā minētajām personāla izmaksām.
· 19. Izmaksas ir attiecināmas no 2025.gada 29.maija. Projekta iesniegumā neiekļauj līdz projekta iesnieguma iesniegšanas dienai pabeigtas darbības un finansējumu tām nepiešķir.
· 20. Finansējuma saņēmējs var pārdalīt finansējumu starp atbalstītajām darbībām nepārsniedzot kopējo šo noteikumu 12.punktā minēto finansējumu un nodrošinot atbilstību šo noteikumu 16. punktā noteiktajiem izmaksu pozīciju procentuālajiem ierobežojumiem.
IV. Projekta īstenošanas nosacījumi
· 21. Sadarbības iestāde, ja tai ir pieejami valsts budžeta līdzekļi, izvērtējot plānotā avansa apmēru un tā pamatojumu un pamatojoties uz finansējuma saņēmēja rakstisku avansa pieprasījumu, var piešķirt finansējuma saņēmējam avansu pēc civiltiesiskā līguma noslēgšanas. Finansējuma saņēmējs avansa pieprasījumu sagatavo un sadarbības iestāde apstiprina, ņemot vērā nosacījumu, ka plānotā avansa apmērs atbilst spējai to izlietot sešu mēnešu laikā no tā izmaksas dienas. Finansējuma saņēmējam avansu var piešķirt līdz 50 procentiem no projektam piešķirtā ERAF finansējuma, ievērojot, ka avansu var izmaksāt vairākos maksājumos un avansa un starpposma maksājumu kopsumma nepārsniedz 90 procentus no projektam piešķirtā ERAF finansējuma.
· 22. pasākuma ietvaros projektus īsteno ne vēlāk kā līdz 2029. gada 31. decembrim.
· 23. Īstenojot projektu pasākuma ietvaros, finansējuma saņēmējs:
· 23.1. uzkrāj datus un sniedz informāciju sadarbības iestādei par projektā sasniegto šo noteikumu 4. punktā minētajiem uzraudzības rādītājiem;
· 23.2. izpilda attiecināmās prasības un nodrošina, ka projekts atbilst principiem "Nenodarīt būtisku kaitējumu" un "Klimatdrošināšana" un Eiropas Savienības kohēzijas politikas programmā 2021.–2027. gadam noteiktajiem Eiropas Savienības un Latvijas Republikas normatīvajiem aktiem vides aizsardzības un klimata jomā;
· 23.3. nodrošina, lai pasākuma ietvaros attiecināmās izmaksas nepārklātos ar citiem valsts un ārvalstu finanšu atbalsta instrumentiem un novērš dubultā finansējuma risku;
· 23.4. nodrošina sasniegto rezultātu ilgtspēju vismaz piecus gadus pēc projekta pabeigšanas;
· 23.4. nodrošina komunikācijas un vizuālās identitātes prasību pasākumus saskaņā ar regulas Nr.2021/1060 47. un 50. pantu un normatīvajiem aktiem, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā;
· 23.6. izstrādā iekšējās kontroles sistēmu, ietverot tajā informāciju par interešu konflikta, krāpšanas, korupcijas risku un dubultā finansējuma novēršanas mehānismu;
· 23.8. glabā projekta dokumentāciju un nodrošina tās pieejamību visā projekta īstenošanas laikā un uzraudzības periodā, kas nepārsniedz piecus gadus pēc pēdējā noslēguma maksājuma veikšanas finansējuma saņēmējam.
· 23.7. nodrošina interešu konflikta neesamību saskaņā ar Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. pantu un normatīvajiem aktiem publisko iepirkumu jomā, kā arī paraksta interešu konflikta neesamības apliecinājumu;
· 24. Finansējuma saņēmējs projekta īstenošanai nepieciešamās preces un pakalpojumus iegādājas saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci nodrošinošu konkursa procedūru.

